**cu privire la aprobarea Metodologiei de calculare a tarifelor la serviciile prestate de către Agenția Națională Transport Auto, a Nomenclatorului serviciilor și cuantumului tarifelor la acestea.**

În temeiul art. 5 lit. d) din Legea nr. 136/2017 cu privire la Guvern *(Monitorul Oficial al Republicii Moldova, 2017, nr. 252, art. 412)*, cu modificările ulterioare și art. 15 alin. (4) din Legea nr. 98/2012 privind administrația publică centrală de specialitate *(Monitorul Oficial al Republicii Moldova, 2012, nr. 160 - 164, art. 537)*, cu modificările ulterioare,

Guvernul HOTĂRĂȘTE:

1. Se aprobă Metodologia de calculare a tarifelor la serviciile prestate de către Agenția Națională Transport Auto, conform anexei nr. 1;
2. Se aprobă Nomenclatorul serviciilor prestate de către Agenția Națională Transport Auto și cuantumului tarifelor la acestea, conform anexei nr. 2.

**Prim-ministru DORIN RECEAN**

**Contrasemnează:**

Ministrul infrastructurii

și dezvoltării regionale Andrei SPÎNU

Ministrul finanțelor Petru ROTARU

Anexa nr.1

la Hotărârea Guvernului

nr.\_\_\_\_/2024

**METODOLOGIA**

**de calculare a tarifelor la serviciile prestate de**

**Agenția Națională Transport Auto**

1. **Dispoziții generale**
2. Metodologia de calculare a tarifelor la serviciile prestate de Agenția Națională Transport Auto *(în continuare – Metodologie)* este elaborată în conformitate cu competențele și atribuțiile autorității, prevăzute în Codul Transporturilor Rutiere nr. 150/2014 și Hotărârea Guvernului nr.151/2022 cu privire la organizarea și funcționarea Agenției Naționale Transport Auto *(în continuare - Agenție)* și stabilește principiile unice de calculare a tarifelor pentru serviciile prestate contra plată *(în continuare – tarife)*, precum și a costurilor serviciilor prestate gratis de către autoritate.
3. Prezenta Metodologie stabilește:
* modul de calculare a tarifelor/costurilor la serviciile publice;
* componența/structura costurilor incluse în tarif;
1. Tarifele pentru serviciile publice prestate contra plată de către Agenție sunt calculate în baza formulei non-profit, formulă care asigură acoperirea costurilor/cheltuielilor aferente procesului de prestare a serviciilor contra plată, precum și volumul defalcărilor în fondurile obligatorii, conform prevederilor Legii nr. 234/2021 cu privire la serviciile publice.
2. Tarifele/costurile se determină anual, în baza analizei cheltuielilor reflectate în bugetul autorității ***pentru perioada de activitate precedentă*** a Agenției.
3. **Modul de calculare a tarifelor/costurilor pentru serviciile publice prestate de către Agenție**
4. Tarifele/costurile pentru serviciile publice prestate sînt stabilite drept o sumă forfetară, calculată separat pentru fiecare serviciu prestat. Tariful pentru fiecare serviciu prestat este constituit din Costul tarifului (*CTi*), care se determină conform pct. 6 și suma defalcărilor obligatorii aferente serviciului prestat (*Di*), în caz că acestea sunt prevăzute de cadrul legal, care se determină conform pct. 9.

 *T = CTi + Di*

1. Costul tarifului pentru serviciile prestate de Agenție se determină conform formulei :

$$CTi=\frac{CDMi+CDN∙\frac{Nti}{NTt}}{1-\frac{PCI}{100}}$$

*CTi* – costul tarifului pentru serviciul public (lei);

*CDMi* – costul cheltuielilor directe materiale, aferente procesului de prestare a serviciului *i* (lei), determinate conform pct. 10 și aprobate prin ordin de către Directorul Agenției;

*CDN –* costul cheltuielilor directe nerepartizabile, aferente procesului de prestare a serviciilor (lei), determinate conform pct.11;

*Nti* - norma de timp, stabilită ca fiind necesară pentru prestarea serviciului (min), aprobată prin ordin al Directorului Agenției;

𝑁𝑇𝑡 – norma de timp totală (min), care se determină în conformitate cu
pct. 7;

*PCI* - ponderea cheltuielilor indirecte , care se determină în conformitate cu pct. 8, în total cheltuieli ale instituției (%).

1. Norma de timp totală, exprimată în minute-om (𝑁𝑇𝑡), destinată pentru prestarea volumului anual de servicii, va corespunde volumului total anual de minute de lucru pentru anul corespunzător, aferente numărului total al personalului instituției antrenat în procesul de prestare a serviciilor publice şi va fi calculată conform formulei:

𝑁𝑇𝑡 = *NP* $∙NZ ∙DZ∙$ *60*

unde:

*NP* – număr de personal al instituției, antrenat în procesul de prestare a serviciilor publice (pers);

*NZ* – număr de zile lucrătoare per an (zile);

*DZ* – Durata zilei de muncă (ore);

1. Ponderea cheltuielilor indirecte din totalul de cheltuieli ale instituției (PCI), exprimată în procente şi calculată conform formulei:

$$PCI =\frac{CI}{CT} ∙100 $$

CI – cheltuieli indirecte ale Instituției (lei), determinate conform pct.12;

CT – cheltuielile totale ale Instituției, conform situației financiare (lei).

1. Suma defalcărilor obligatorii aferente serviciului public se determină conform formulei:

$$Di=VDi:NSi$$

*Di* – defalcări obligatorii aferente serviciului prestat, incluse în tarif (lei);

*VDi* – volumul anual al defalcărilor obligatorii aferente prestării serviciului, conform prevederilor cadrului legal (lei);

*NSi* – numărul total al serviciilor, prestate în perioada precedentă.

1. **Structura costurilor incluse în tariful serviciului public**
2. Costuri directe materiale, aferente serviciului - costul materialelor, al lucrărilor şi al serviciilor utilizate în procesul de prestare al serviciului (lei);
3. Costuri directe nerepartizabile – costul cheltuielilor de personal antrenat nemijlocit în procesul de prestare a serviciilor publice utilizate nemijlocit în prestarea serviciilor (lei) ;
4. Costurile indirecte – costurile legate de gestiune și deservire ale instituției în procesul exercitării competențelor de prestare a serviciilor publice (lei), care includ:

1) costurile de retribuție a muncii calculate şi contribuțiile de asigurări sociale de stat obligatorii, precum şi primele de asigurare obligatorie de asistență̆ medicală ale personalului autorității antrenat indirect procesul de prestare a serviciului ;

2) costurile de amortizare, întreținere, deservire și reparație a imobilizărilor corporale și necorporale;

1. costurile de asigurare a tehnicii securității și sănătății în muncă;
2. costurile de sisteme informaționale, servicii de telefonie, servicii poștale;
3. costurile pentru plata leasingului operațional (arendă, locațiune etc.);
4. alte costuri indirecte.

1. **Modul de aprobare, aplicare și ajustare a tarifului serviciilor publice**
2. Cuantumul tarifelor pentru serviciile publice se actualizează, în caz de necesitate, în temeiul modificărilor din legislație, ca urmare a schimbării prețurilor, a salariilor, a nivelului inflației sau în dependență de modificarea costurilor variabilelor incluse în formula de calcul a acestora, conform prezentei Metodologii.

Anexa nr.2

la Hotărârea Guvernului

nr.\_\_\_\_/2024

**NOMENCLATORUL**

serviciilor publice prestate de către Agenția Națională Transport Auto și cuantumului tarifelor la acestea

|  |  |  |  |
| --- | --- | --- | --- |
| **N/o** | **Denumirea serviciului** | **Temei legal** | **Cuantumul tarifelor** |
| 1 | 2 | 3 | 4 |
| 1. | Act de coordonare a traseului de transportare a mărfurilor periculoase | Codul transporturilor rutier nr. 150/2014Legea drumurilor nr. 509/1995Legea privind siguranța traficului rutier nr.131/2007Hotărârea Guvernului nr. 589/2017 privind aprobarea Regulamentului transporturilor rutiere de mărfuri periculoase | 101 lei |
| 2. | Cartela tahografică  | Codul transporturilor rutier nr. 150/2014Hotărârea Guvernului nr. 437/2016 Regulamentului privind eliberarea, înlocuirea, schimbarea și înnoirea cartelelor tahografice, descărcarea și stocarea datelor din tahografe și cartelele tahografice  | 1344 lei |
| 3. | Certificat de competență profesională:1. Conducător auto în trafic național și internațional
2. Conducător auto transport mărfuri periculoase.
 | Codul transporturilor rutier nr. 150/2014 | 143 lei |
| 4. | Certificat de competență profesională în domeniul transporturilor rutiere și cel conex transporturilor rutiere *(manager, expert, consilier transport mărfuri periculoase)* | Codul transporturilor rutier nr. 150/2014 | 146 lei |